**J E G Y Z Ő K Ö N Y V**

a Lendva Községi Magyar Nemzeti Önkormányzati Közösség Tanácsának a 18. rendes üléséről, amelyet 2022. szeptember 19-én, hétfőn 19.00 órakor tartott meg Lendván, az LKMNÖK székhelyén (Malom utca 6/A).

Az ülésen a következő tanácstagok voltak jelen: **Bacsi Zsuzsanna,** **Farics Dorisz, Horvat Tomi, Horváth Ferenc, Lebar Teodor, Požonec Robert, Šimon Monika** és **Vida Törnár Judit**.

Igazoltan hiányoztak: **dr. Bence Lajos, dr. Halász Albert** és **Sobočan Gabriela.**

Az ülésen továbbá jelen voltak: Magyar Daniel és Sabo Gerenčer Monika (az LKMNÖK munkatársai), a Göntérházi KÁI, a 2. Sz. Lendvai KÁI és az 1. Sz. Lendvai KÁI igazgatói: **Šebjanič Valerija, Sep Krajnc Alisa és Vida Törnár Judit**, a Lendvai Könyvtár és Kulturális Központ közintézmény megbízott igazgatója, **dr. Zágorec-Csuka Judit**, valamint a sajtó képviselői (Fehér Ilona – MMR, Tomka Tibor – Népújság és Kovačič Ildiko- RTV).

Az ülést **Vida Törnár Judit**, az LKMNÖK Tanácsának az elnöke vezette.

A javasolt napirend a következő volt:

1. A határozatképesség megállapítása.
2. A napirend meghatározása.
3. A 17. rendes ülés jegyzőkönyvének az elfogadása.
4. A 22. levelező ülés jegyzőkönyvének az elfogadása.
5. A 23. levelező ülés jegyzőkönyvének az elfogadása.
6. A Göntérházi KÁI, a 2. Sz. Lendvai KÁI, a Lendvai Óvoda és az 1. Sz. Lendvai KÁI 2022/2023-as tanévre vonatkozó nemzetiségi programjának a véleményezése.
7. A Knjižnica – Kulturni center Lendava – Lendvai Könyvtár és Kulturális Központ közintézmény igazgatói munkakörére benyújtott pályázat véleményezése.
8. A 2022. évi költségvetés módosítása.
9. Az Euromur Kft. 2021. évi zárszámadásának a megvitatása és elfogadása.
10. Az Euromur Kft. 2022. évi munkatervének a megvitatása és elfogadása.
11. Különfélék.

*Predlog dnevnega reda:*

1. Ugotovitev sklepčnosti.
2. Potrditev dnevnega reda.
3. Potrditev zapisnika 17. redne seje.
4. Potrditev zapisnika 22. korespondenčne seje.
5. Potrditev zapisnika 23. korespondenčne seje.
6. Mnenje k narodnostnim programom DOŠ Genterovci, DOŠ II Lendava, Vrtec Lendava in DOŠ I Lendava.
7. Mnenje h kandidatki za direktorico Knjižnica – Kulturni center Lendava – Lendvai Könyvtár és Kulturális Központ.
8. Rebalans proračuna MSNSOL za leto 2022.
9. Razprava in sprejetje zaključnega računa Euromur d.o.o. za leto 2021.
10. Razprava in sprejetje programa dela Euromur d.o.o. za leto 2022.
11. Razno.

**1. A határozatképesség megállapítása.**

**Vida Törnár Judit** köszöntötte a jelenlévőket, majd megállapította, hogy az LKMNÖK Tanácsának a 18. rendes ülése határozatképes, az ülésen ugyanis nyolc tanácstag volt jelen.

**2. A napirend meghatározása.**

Az **elnök** ismertette a tanácstagokkal a napirendet valamint az 5. napirendi pont után a napirend pontok felcserélését javasolta.

A módosított napirend a következő volt:

1. A határozatképesség megállapítása.
2. A napirend meghatározása.
3. A 17. rendes ülés jegyzőkönyvének az elfogadása.
4. A 22. levelező ülés jegyzőkönyvének az elfogadása.
5. A 23. levelező ülés jegyzőkönyvének az elfogadása.
6. Az Euromur Kft. 2021. évi zárszámadásának a megvitatása és elfogadása.
7. Az Euromur Kft. 2022. évi munkatervének a megvitatása és elfogadása.
8. A Göntérházi KÁI, a 2. Sz. Lendvai KÁI, a Lendvai Óvoda és az 1. Sz. Lendvai KÁI 2022/2023-as tanévre vonatkozó nemzetiségi programjának a véleményezése.
9. A Knjižnica – Kulturni center Lendava – Lendvai Könyvtár és Kulturális Központ közintézmény igazgatói munkakörére benyújtott pályázat véleményezése.
10. Különfélék.

Mivel hozzászólás nem volt, az alábbi határozatot javasolta elfogadásra:

***198. sz. határozat***

***Az LKMNÖK Tanácsa elfogadja a 18. rendes ülése módosított napirendjét.***

***Sklep št. 198***

***Svet MSNSOL sprejme spremenjen dnevni red 18. redne seje.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**3. A 17. rendes ülés jegyzőkönyvének az elfogadása.**

A jegyzőkönyv elfogadása előtt az **elnök** felolvasta a jegyzőkönyvben rögzített elfogadott határozatokat, majd elfogadásra javasolta azt:

***199. sz. határozat***

***Az LKMNÖK Tanácsa elfogadja a 17. rendes ülése jegyzőkönyvét.***

***Sklep št. 199***

***Svet MSNSOL potrjuje zapisnik 17. redne seje.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**4. A 22. levelező ülés jegyzőkönyvének az elfogadása.**

A jegyzőkönyv elfogadása előtt az **elnök** felolvasta a jegyzőkönyvben rögzített elfogadott határozatot, majd elfogadásra javasolta azt:

***200. sz. határozat***

***Az LKMNÖK Tanácsa elfogadja a 22. levelező ülése jegyzőkönyvét.***

***Sklep št. 200***

***Svet MSNSOL potrjuje zapisnik 22. korespondenčne seje.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**5. A 23. levelező ülés jegyzőkönyvének az elfogadása.**

A jegyzőkönyv elfogadása előtt az **elnök** felolvasta a jegyzőkönyvben rögzített elfogadott határozatot, majd elfogadásra javasolta azt:

***201. sz. határozat***

***Az LKMNÖK Tanácsa elfogadja a 23. levelező ülése jegyzőkönyvét***

***Sklep št. 201***

***Svet MSNSOL potrjuje zapisnik 23. korespondenčne seje.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**6. Az Euromur Kft. 2021. évi zárszámadásának a megvitatása és elfogadása.**

Az **elnök** megkérte az Euromur Kft. igazgatóját, Magyar Dánielt, hogy mutassa be a 2021. évi zárszámadást.

Magyar Daniel beszámolt a társaság 2021. évi pénzügyi és tartalmi tevékenységéről. Elmondta, hogy az LKMNÖK javaslatára a társaság nem folytat piaci tevékenységet, tevékenysége kivitelezéséhez az LKMNÖK anyagi támogatásával rendelkezik. A társaság a 2021. évben 10.138,61 EUR anyagi forrással rendelkezett. A számlán lévő anyagi eszközök 2021. január 1-én 8.138,61 EUR-t tettek ki. A számlára összesen 2.000,00 EUR bevétel érkezett a Lendva Községi Magyar Önkormányzati Nemzeti Közösség részéről.

A kiadások 694,95 EUR-t tettek ki. Ebből a bonitete.si előfizetése 366,00 EUR-t, az AJPES, a zárszámadás kötelező közzétételének költsége 38,43 EUR-t, egy folyóirat költsége 166,40 EUR-t, a banki szolgáltatások költsége pedig 124,12 EUR-t tett ki.

A számlán 2021. december 31-én 9.443,66 EUR állt rendelkezésre. A 2021-es évet anyagi és egyéb kötelezettség nem terhelte.

A 2021. évi mérlegben szereplő adatok:

A rövid lejáratú eszközök értéke 9.443,66 EUR-t tett ki, ebből a pénzügyi javak értéke 9.443,66 EUR volt. Az aktív időbeli elhatárolások 244,00 EUR-t tettek ki. Az eszközök értéke összesen 9.687,66 EUR volt.

A kötelezettségek oldalán szerepel a 8.763,14 EUR értékű alaptőke, az elmúlt években felhalmozódott bevételek többlete – 39,82 EUR, valamint a folyó év nyeresége – 756,63 EUR.

A bevételek összesen 2.000,00 EUR-t tettek ki. A dologi és szolgáltatási kiadások, valamint az amortizáció összesen 867,17 EUR-t, a nyereségadó pedig 128,07 EUR-t tettek ki. A bevételek többlete 1004,76 EUR volt.

A társaság díjmentes általános gazdasági tanácsadást végezett, elsősorban a helyi mikro- és kisvállalkozók, valamint magánszemélyek részére, teljes támogatást biztosított a gazdasági pályázatok tervezéséhez, megírásához és kivitelezéséhez, hozzájárult a magyar-magyar gazdasági kapcsolatok kialakulásához.

A vitában valamennyi tanácstag részt vett. Az **elnök** a zárszámadást elfogadásra javasolta.

***202.A. sz. határozat***

***Az LKMNÖK Tanácsa elfogadja az Euromur Kft. 2021. évi zárszámadását.***

***Sklep št. 202.A***

***Svet MSNSOL sprejme zaključni račun podjetja Euromur d.o.o. za leto 2021.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**7. Az Euromur Kft. 2022. évi munkatervének a megvitatása és elfogadása.**

A tanács megvitatta az társaság programját és javasolta a már meglévő programok, mint például a vesszőfonás újraindítását. A völgyifalui tájházban összegyűjtött bútorok, valamint több magánszemély érdeklődést fejtett ki a régi tárgyak felújítása iránt, a bizottság új programként restaurálási képzést javasolt kivitelezni hazai szakemberek beavatásával. A tanácstagok továbbá hangsúlyozták a társaság fontos szerepét a tájház tevékenységének a meghatározásával kapcsolatosan, javasolták, hogy az érdekelt szervezetekkel, egyesületekkel közösen készítsék el a tájház programjának kiindulópontjait.

A vitában valamennyi tanácstag részt vett.

Az elmondottak után az **elnök** az Euromur Kft. programjának elfogadását javasolta.

***202.B. sz. határozat***

***Az LKMNÖK Tanácsa elfogadja az Euromur Kft. 2022. évi munkatervét.***

***Sklep št. 202.B***

***Svet MSNSOL sprejme načrt dela podjetja Euromur d.o.o. za leto 2022.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**8. A Göntérházi KÁI, a 2. Sz. Lendvai KÁI, a Lendvai Óvoda és az 1. Sz. Lendvai KÁI 2022/2023-as tanévre vonatkozó nemzetiségi programjának a véleményezése.**

Az igazgatók meghívást kaptak az ülésre, amelynek a Lendvai Óvoda igazgató asszonyát kivéve eleget is tettek.

Az elnök megkérte a Göntérházi KÁI igazgatóját, **Šebjanič Valeriját** és a 2. Sz. Lendvai KÁI igazgatóját**, Sep Krajnc Alisat**, hogy csatlakozzanak az üléshez.

Mivel az elnök érintett e napirendi pontnál, igy megkérte **Horvat Tomit**, az LKMNÖK **alelnökét,** hogy folytassa az ülés levezetését.

A Tanács meghallgatta mindhárom oktatási intézmény nemzetiségi programját, amelyeket az LKMNÖK hivatala a tanácstagoknak az ülésanyagban is kézbesített.

A 2. Sz. Lendvai KÁI igazgatója a nemzetiségi programok bemutatása mellett egy kéréssel fordult a tanácstagokhoz. Az LKMNÖK-t mint társalapítót megkérte, véleményezze a 2. Sz Lendvai KÁI arra vonatkozó törvénymódosítási javaslatát, amely lehetővé tenné, hogy az egynyelvű területről érkező diákok is beiratkozhassanak a kétnyelvű oktatási programba.

A bemutatók után különböző kérdések merültek fel, amelyekre az igazgatók nagy lelkesedéssel válaszoltak.

Az alelnök a következő határozatot javasolta elfogadásra:

**203. sz. határozat**

***A Lendva Községi Magyar Nemzeti Önkormányzati Közösség Tanácsa Az olasz és a magyar nemzeti közösség nevelési-oktatási különjogairól szóló törvény módosításáról és kiegészítéséről szóló törvény 9. cikke alapján pozitívan véleményezi a Göntérházi Kétnyelvű Általános Iskola, a 2. Sz. Lendvai Kétnyelvű Általános Iskola, valamint az 1. Sz. Lendvai Kétnyelvű Általános Iskola 2022/2023-as tanévre vonatkozó nemzetiségi programját.***

***Sklep. št. 203***

**Svet Madžarske samoupravne narodne skupnosti občine Lendava na podlagi 9. člena Zakona o spremembah in dopolnitvah Zakona o posebnih pravicah italijanske in madžarske narodne skupnosti na področju vzgoje in izobraževanja daje pozitivno mnenje k narodnostnemu programu za šolsko leto 2022/2023 Dvojezični osnovni šoli Genterovci, Dvojezični osnovni šoli II Lendava in Dvojezični osnovni šoli I Lendava.**

A határozat mellett hét tanácstag szavazott. Egy tanácstag tartózkodott. A határozatot a Tanács elfogadta.

**9. A Knjižnica – Kulturni center Lendava – Lendvai Könyvtár és Kulturális Központ közintézmény igazgatói munkakörére benyújtott pályázat véleményezése.**

Az ülés vezetését újra az **elnök** vette át.

Az üléshez csatlakozott **dr. Zágorec-Csuka Judit**, a Lendvai Könyvtár és Kulturális Központ közintézmény igazgatói munkakörére pályázó jelölt.

A Tanács meghallgatta az igazgatói munkakörre pályázó jelöltet és a bemutató után hozzászólások, kérdések merültek fel.

**Lebár Teodor** felvetette, hogy a bemutatás a Lendvai Könyvtár és Kulturális Központra vonatkozott; míg az elhangzott programok a Lendvai Könyvtárra vonatkoztak, a Kulturális Központ tevékenységéről nem esett szó. Dr. Zágorec-Csuka Judit ezt követően bemutatta a Kulturális Központ tervezett programját is.

**Farics Dorisz** azt a problémát vetette fel, hogy bizonyos községek anyagilag nem járultak hozzá a Lendvai Könyvtár és Kulturális Központ közintézmény finanszírozásához. Ezen probléma fennállását a jelölt alátámasztotta, illetve hozzátette, hogy egyes községek nem a kijelölt összeggel támogatják az intézet munkáját.

**Vida Törnár Judit** a következő kérdéseket tette fel az igazgatójelöltnek:

* + A Lendvai Könyvtár és Kulturális Központ magyar jellegű programjait szinte kizárólag az MNMI szervezi. Amennyiben a jelölt lesz a Lendvai Könyvtár és Kulturális Központ igazgatója, akkor van-e lehetőség arra, hogy legalább a termet ne kellen a MNMI-nek fizetnie? Ezt tudná mint igazgató támogatni? – Az igazgatójelölt megerősítő választ adott a kérdésre.
  + A programok kivitelezésénél ki volna az, aki kivitelezné a bibliopedagógia programot, (szerepel a programok közt)? – Dr. Zágorec-Csuka Judit elmondta, hogy ezt a programot az igazgatójelölt vagyis ő maga vezetné.
  + Könyvtári és a könyvtáron kívül projekt. Ez azt jelenti, hogy házhoz jön a könyvtár? – Dr. Zágorec-Csuka Judit válaszában elmondta, hogy igen, vagyis nem házhoz, hanem intézményhez. A „könyvtáron kívül” az igazgatójelölt elmondása szerint azt jelenti, hogy legalább öt évente a Kárpát-medencei szinten, illetve Zala és Vas megyékkel könyvtáros tematikájú konferenciákat, találkozókat kellene szervezni.
  + Az olvasási kultúra fejlesztése vagyis az olvasás népszerűsitése projektben milyen konkrét programokat tudna javasolni, hogy az olvasási kultúra megerősödjön?

A kérdések után megköszönték az igazgatójelöltnek, hogy eleget tett a meghívásnak.

**Farics Dorisz** provokatívnak találta Vida Törnár Judit kérdéseit.

**Bacsi Zsuzsanna** végül hozzátette, hogy véleménye szerint dr. Zágorec-Csuka Judit a jó igazgatójelölt. Ő ugyanis lelkét, szívét odaadná a Lendvai Könyvtárért.

**Vida Törnár Judit** ezek után felolvasta a Tanácstagoknak a levelet is, amelyet a Lendvai Könyvtár és Kulturális Központ Tanácsának az elnöke küldött és amelyben felkéri az LKMNÖK-t mint társalapítót a LKKK közintézet javasolt igazgatójelöltjének a véleményezésére.

Az elnök a hozzászólások után a következő határozatot javasolta elfogadásra:

**204. sz. határozat**

***A Lendva Községi Magyar Nemzeti Önkormányzati Közösség Tanácsa pozitívan véleményezi dr. Zágorec-Csuka Judit pályázatát, amellyel a Knjižnica – Kulturni Center Lendava – Lendvai Könyvtár és Kulturális Központ közintézmény igazgatói munkakörének betöltésére jelentkezett.***

**Sklep št. 204:**

***Svet Madžarske samoupravne narodne skupnost občine Lendava daje pozitivno mnenje k vlogi kandidatke dr. Judit Csuka-Zágorec za direktorico javnega zavoda Knjižnica – Kulturni Center Lendava – Lendvai Könyvtár és Kulturális Központ.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**10. Különfélék.**

Az **elnök** a Különfélék pont alatt visszatért a 2. Sz. Lendvai KÁI előzetesen levélben és az ülésen szóban elhangzott kérésére.

A tanácstagok a különböző részletek megvitatása után úgy döntöttek, a 2. Sz. Lendvai KÁI kérésére az elnök az LKMNÖK Tanácsa nevében adjon pozitív véleményezést.

Az **elnök** arról is beszámolt, hogy a költségvetést úgy tervezik módosítani, hogy az LKMNÖK a Tájházzal kapcsolatosan felmerülő többletköltségeket mindenképpen saját forrásból fedezze. Ezt azért a következő ülésen szeretné megtárgyalni, mert az éves költségek részletes áttekintése során felmerült még egy-két kérdés.

Végül **Šimon Monika** a szervezők nevében megköszönte az LKMNÖK-nak a rétesfesztivál támogatását és hogy ő maga is részese lehetett az eseménynek.

Lejegyezte:

Sabo Gerenčer Monika

Vida Törnár Judit,

az LKMNÖK Tanácsának az elnöke